Nordjyllands Politi har uddelt bøde til en cafeejer midt i Aalborg, mens en anden lørdag middag har fået en påtale, fordi gæsterne sad for tæt.

En patrulje har lørdag ved middagstid påtalt et forhold på en cafe i midtbyen i Aalborg, hvor man sad for tæt. Resturatøren fik straks rykket rundt og givet mere plads mellem sine gæster. Helt så nemt slap en anden restauratør ikke, da politiet fredag aften kiggede forbi i Borgergade i Aalborg. Her var der alt for mange gæster til stede end tilladt, og det koster restauratøren en bøde på mellem 3000 og 6000 kroner. - Vi er rent  faktisk til stede og holder øje med forholdene, og at reglerne bliver overholdt. I dag (lørdag, red) har vi kunnet nøjes med at vejlede, men det er vigtigt at understrege, at selv om landet så småt er ved at åbne igen, så er der stadig regler, der skal overholdes, siger politikommissær Claus Serup fra Nordjyllands Politi.